**АНОТАЦИЯ НА СПЕЦИАЛНОСТ**

**“ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”**

**ОБРАЗОВАТЕЛНО-КВАЛИФИКАЦИОННА СТЕПЕН: “МАГИСТЪР”**

**ФОРМА НА ОБУЧЕНИЕ: ДИСТАНЦИОННА**

**Общи положения:**

От учебната 2005/2006 г. с решение на Академичния съвет на МУ-Плевен се разкри магистърска програма по Здравен мениджмънт за лица с придобита магистърска степен по медицина или по друга специалност. От 2008-ма година специалността се казва „Обществено здраве и здравен мениджмънт”.

Програмата по тази специалност е предназначена за обучение на придобили магистърска степен не само по медицина, но и за лица с магистърска степен по стоматология, фармация, икономика, педагогика, право, социология и др. Тя е за всички, които желаят да изградят нови знания и умения в областта на здравния мениджмънт и съчетавайки ги с основната си специалност да работят във всички институции, имащи отношение към общественото здраве.

От учебната 2012/2013 г. се създават възможности за въвеждане на дистанционна форма на обучение по специалността „Обществено здраве и здравен мениджмънт” в рамките на проект BG 051PO001-4.3.04-0049 “Иновативно и съвременно образование в МУ – Плевен“.

Студентите в дистанционната форма на обучение имат големи възможности за работа с добре подготвени съвременни учебни пособия (предоставени на хартиен и електронен носител), допълнителни материали, самопроверка на усвоените знания чрез решаване на курсови задачи и тестове за самоподготовка. Разработена е обективна тестова система за оценка на знанията, която отчита всички етапи на самостоятелната работа и финалния изпит в компютърна зала. Държавният изпит е планиран като комплексен електронен тест

**Съдържание на обучението:**

По време на обучението се усвояват знания и умения за стратегически и оперативен мениджмънт на здравните организации, човешките ресурси и информацията, за икономика на здравеопазването и маркетинг на здравните услуги за проблемите на общественото здраве у нас и по света. Усъвършенстват се компютърните умения за работа с база данни, за изготвяне на презентации. Задълбочено се развиват научно-изследователските умения в управленската практика в здравеопазването.

**Реализация на обучаемите:**

Магистрите по „Обществено здраве и здравен мениджмънт” се подготвят за водещи професионални позиции в управлението на здравеопазването, здравната политика, промоцията на здравето и други области на общественото здраве. Придобитите знания и умения гарантират на дипломираните магистри успешна реализация като ръководители на лечебни и медико-социални заведения в обществения и частен сектор; експерти и консултанти в структурите на здравеопазването и здравно-осигурителната система (МЗ, РЗИ, НЗОК, РЗОК, общинска и областна здравна администрация); ръководители в други ведомства и институции, които са свързани и имат отношение към общественото здраве; ръководители на национални и международни здравни проекти; консултанти по здравен мениджмънт към правителствени и неправителствени организации.

**Декан на ФОЗ: /П/ Директор на Център за ДО: /П/**

/Проф. д-р С. Янкуловска, д.м.н./ /Доц. инж. Г. Цанев, д.т./